section_heading: Izvanbračne afere
paragraph_text: Tony je sklon održavanju izvanbračnih odnosa. Njegova supruga Carmela zna za to i obično ignorira tu činjenicu, iako mu to zna spočitnuti u obiteljskim svađama - posebno na kraju četvrte sezone kad Tonyjeva afera dovodi do njihove rastave. Obično ima ljubavnice koje viđa kroz duže razdoblje, iako nije rijetkost da provodi noći sa striptizetama iz kluba.